מיכאל מירלשוילי

מיכאל מירלשוילי (לעיתים נפוץ הכתיב מירילשוילי; בגאורגית: მიხო მირილაშვილი; נולד ב-1 במאי 1960) הוא איש עסקים ופילנתרופ ישראלי-גאורגי. עוסק בעיקר בתחומי הנדל"ן, היהלומים, האנרגיה המתחדשת וניו מדיה. משמש כנשיא "קונגרס יהודי סנקט פטרבורג".

== תולדות חייו ==
מיכאל מירלשוילי נולד ב-1960 בעיירה קולאשי שבגאורגיה. אביו משה מיכאל היה תעשיין. ב-1977 עבר ללנינגרד, שם למד רפואה והוסמך כרופא ילדים. בראשית שנות ה-80 השתלב בעסקי המשפחה של אביו. בשנות ה-90 היו ברשות המשפחה מספר חברות בתחום הנדל"ן, אותן הרחיב מירלשוילי מעבר למדינות חבר העמים לשעבר.

בשנת 2001 נידון ברוסיה ל-12 שנות מאסר בגין קשירת קשר לביצוע עבירה, לאחר שבית המשפט קבע שמירלשוילי הורה על חטיפת והוצאתם להורג של חוטפי אביו, וקרובי משפחתם. מירלשוילי ישב בכלא במשך שמונה שנים. בזמן שהותו בכלא, מירלשוילי נאבק בגזר הדין בבית הדין האירופי לזכויות אדם בשטרסבורג שבצרפת. בית המשפט הצהיר כי השגת הראיות ובחינתן נעשו בצורה בלתי הוגנת ואינה עומדת בדרישות הליך הוגן<ref>https://web.archive.org/web/20210128103954/http://echr.ketse.com/doc/6293.04-en-20081211/view/</ref><ref>https://web.archive.org/web/20131224121412/http://sim.law.uu.nl/SIM/CaseLaw/hof.nsf/d0cd2c2c444d8d94c12567c2002de990/63613675d9977690c1257546004f4526?OpenDocument</ref>.

לאחר שחרורו, פעל בסנט פטרסבורג ובישראל. מירלשוילי ומשפחתו עלו לישראל בשנת 1995, אחר כך חזר לרוסיה, ושוב עלה לישראל בשנת 2009.

בשנת 2023, קראה ממשלת אוקראינה להטיל עליו עיצומים בין-לאומיים בטענה שתמך ברוסיה והטילה עליו עיצומים.

==פעילות עסקית==
מירלשוילי משמש כנשיא קבוצת ההחזקות הרוסית "פטרומיר". הוא היה חבר בהנהלת חברת "Lukoil North West petroleum" העוסקת בתחום האנרגיה. כן היה בעלים של ערוץ טלוויזיה ושל מספר קניונים ומרכזים מסחריים בסנט פטרסבורג. שימש כנשיא CONTI, תאגיד הימורים בסנט פטרסבורג, שהפעיל שישה בתי קזינו ואתרי הימורים.

בשליטתו של מירלשוילי מספר חברות שהוקמו בישראל בשנים האחרונות: "כיתעים", פלאריום גלובל, המפתחת משחקי רשת; "באר יצחק אנרגיה" המתמחה באנרגיה חדשה; וחברת "חושן ארגמן" העוסקת ביהלומים.

ב-2006 ייסדה משפחת מירלשוילי את הרשת החברתית המקוונת הרוסית וי-קונטקטה (Vkontakte). בשנת 2013 מכרה המשפחה את החזקותיה בחברה.

בנו יצחק מחזיק ב-78% ממניות חברת הנדל"ן "רוטשטיין", המתמחה בבניה לציבור הדתי לאומי.

בשנת 2012 החל מירלשוילי לעסוק בתחום קידוחי הגז בישראל.

==פעילות פילנתרופית==
מירלשוילי תרם לעמותת מגדל אור של הרב יצחק דוד גרוסמן. כן תרם מספר ספרי תורה ליחידות צה"ל דרך האגודה למען החייל ועמותת "אור לחייל". שימש יו"ר חבר הנאמנים הבינלאומי של זק"א.

בעקבות השרפה בכרמל (2010) תרם יחד עם איש העסקים אלכסנדר משקביץ להקמת צי של כלי רכב למכבי האש. ב-2012 חכר מטוס עבור רופאים ופרמדיקים ישראלים שיצאו לטפל בנפגעי הפיגוע בבורגס שבבולגריה.

מירלשוילי משמש כנשיא "קונגרס יהודי סנט פטרסבורג", סגן נשיא של "הקונגרס היהודי-רוסי", סגן הנשיא הראשון של הקונגרס היהודי האירו-אסיאתי, נשיא "מכבי רוסיה" ונשיא מרכז "תורה וחסד" ליהדות גאורגיה. הוא תרם להקמת מרכז לחקר שואת יהודי ברית המועצות ביד ושם <ref></ref> שהוקם ב-2016. <ref></ref>

בשנת 2020 מירלשוילי תרם שלוש יחידות של מטהר מים מן האוויר של אחד מחברותיו, ווטרג'ן, לרצועת עזה, מהן אחת סופקה לבית החולים א-רנתיסי.<ref name="Al Jazeera"></ref>

==חיים פרטיים==
מירלשוילי עלה לישראל ב-1995. הוא מתגורר בהרצליה. נשוי ללאה ואב לשניים. בנו, יצחק, הוא מבעלי ערוץ טלוויזיה עכשיו 14.

== קישורים חיצוניים ==

* 

* 
* 
* 
* 
* [https://www.kipa.co.il/חדשות/1164551-0/ אחרי המתקפות על ערוץ 14: המהלך הקיצוני של אביו של מירילשוילי], באתר כיפה, 24 באוגוסט 2023
* 

== הערות שוליים ==

קטגוריה:אנשי עסקים יהודים גאורגים
קטגוריה:אנשי עסקים ישראלים
קטגוריה:מיליארדרים יהודים
קטגוריה:מיליארדרים ישראלים
קטגוריה:מורשעים בדין ברוסיה
קטגוריה:רופאי ילדים ישראלים
קטגוריה:ישראלים בענף ההימורים
קטגוריה:זוכי פרס ירושלים (ערוץ 7)
קטגוריה:עולים בשנות ה-1990
קטגוריה:ישראלים ילידי גאורגיה
קטגוריה:ישראלים שנולדו ב-1960